**Ritualteorier**

**I.**

Ritualer kan analyseres med fokus på **forløbet**. Den franske antropolog **Arnold van** **Gennep** (1873-1957) påviste i sine studier af **overgangsritualer**, at de har et forløb med tre faser, som andre ritualer også kan inddeles efter.

|  |  |  |
| --- | --- | --- |
| Sakraliseringsfasen (udskillelse) | Den liminale fase (grænse) | Inkorporationsfasen (indlemmelse) |
|  |  |  |
| Forberedelse til mødet med metafysiske, hellige kræfter - fysisk og social udskillelse - tab af identitet - tabuer omkring adfærd | - grænsetilstand - identitetsmæssigt tomrum | - ny status og ny identitet - ophævelse af tabuer - det profane liv genindføres og er styrket |

Rediger note

Rediger noteNår mennesket via ritualet henvender sig direkte eller gennem en religiøs autoritet til Gud eller metafysiske kræfter, er adfærd og evt. påklædning reguleret med regler. Disse regler kaldes også tabu, og de hjælper med til at sikre, at det rituelle forløb gennemføres og kommunikationen dermed lykkes. Det er i den liminale fase, at selve ændringen eller beskyttelsen sker, og den tilstand kaldes det **rituelle nulpunkt**. På dette tidspunkt tænkes overgangsritualet at nulstille mennesket eller det objekt, som skal indvies til en ny status.

Rediger note

**II.**

En anden måde at arbejde med ritualer på er at analysere med fokus på den **rituelle virkning**. Den danske religionshistoriker **Jørgen Podemann Sørensen** (f. 1946) fremstiller virkningen på tre forskellige planer.

|  |  |  |
| --- | --- | --- |
| **Det rituelle plan** | **Det mytiske plan** | **Virkningens plan** |
| Selve ritualhandlingen og den konkrete situation, hvori den udføres | De mytiske forbilleder som ritualhandlingen eller situationen identificeres med | Ritualhandlingens mål og ønskede virkning, fx indvielse, beskyttelse eller fornyelse |

Rediger note

Den kommunikation, der foregår i ritualet gennem handlinger og ord fx myte, liturgi eller bøn, kan ses og høres i det konkrete ritual fx ægteskab, indvielse af et helligt rum eller en gudstjeneste. Virkningen begrundes ud fra mytiske forbilleder, som kan læses i hellige skrifter. Set fra det religiøse menneskes synsvinkel sker der genskabelse eller nulstilling, som betyder, at ritualet virker og derfor styrker dets eksistens.

I forbindelse med ægteskab (ifølge det protestantiske vielsesritual) er det selve **tilspørgsel og erklæring**, som udgør det rituelle plan. Det mytiske plan er referencen til Biblens **skabelsesmyte** (1. Mosebog kap.2 vers 18, 21-24) og virkningens plan er den **ny status** religiøst og socialt, som ægteskabet medfører.

Rediger note

**1. Analysemodel til ritualtekster:**

1. Hvor mange af overgangsritualets faser er med i teksten?
2. Hvor foregår ritualet? Hvilken betydning har stedet/rummet for ritualets udførelse og virkning?
3. Hvilke religiøse tekster indgår som del af ritualet?
4. Hvilke aktører indgår i ritualet? Inddel i eksperter og lægfolk: Hvor i rummet befinder de sig i ritualets forløb, og hvad er deres funktioner og relationer?
5. Hvilken sammenhæng er der mellem den pågældende religions myter og dogmer?

# **2. Analyse af ritualoptagelser**

1. Fastlæg i korte træk hvad der konkret sker i ritualet
2. Hvordan og til hvem, eller mellem hvem, kommunikeres der i ritualet?
3. Hvilken betydning har farver, lyd og musik?
4. Undersøg ritualet i forhold til [disse ritualteorier](http://religion.systime.dk/index.php?id=588" \l "c1841" \t "_blank) (van Gennep og Jørgen Podemann Sørensen)
5. Til at samle og uddybe jeres iagttagelser kan I anvende [denne model](http://religion.systime.dk/index.php?id=588" \l "c1849" \t "_blank) (se nedenunder)

**3. Model til analyse af ritualer i forbindelse med feltarbejde eller levende billeder**

1. Tegn er sociogram, dvs. en oversigt af hvem der sidder hvor i rummet. Nævn alder, køn, relation til de tilstedeværende (fx om de er i familie eller venner)
2. Hvilke ritualer foregår der i rummet? Hvor i rummet udspiller de sig?
3. Hvilke religiøse eksperter udfører ritualerne?
4. Hvem er aktive og passive i forbindelse med ritualerne?
5. Hvilke ritualer er individuelle?
6. Hvilke ritualer er kollektive?
7. Hvor i rummet foregår de individuelle ritualer? Hvorfor netop her?
8. Hvilke genstande bliver der brugt undervejs i ritualet? Hvem anvender dem?
9. Hvilken rolle spiller brugen af billeder i ritualet? Hvem bruger dem? Og til hvad?
10. Hvad fortæller ritualerne om den pågældende religions teologi og dogmer?
11. Fastl
12. Fastl